কলকাতায় মর্মান্তিক ঘটনা! তিনতলা থেকে মেয়েকে ফেলে দিল বাবা

কলকাতা: খাস কলকাতায় (Kolkata) মর্মান্তিক ঘটনা। নিজের ১৫ বছরের মেয়েকে বাড়ির তিনতলা থেকে ধাক্কা মেরে ফেলে দেওয়ার অভিযোগ উঠল এক বাবার বিরুদ্ধে। যাদবপুরের (Jadavpur) আনন্দপল্লি এলাকা সাক্ষী থাকল এই চাঞ্চল্যকর ঘটনার। যদিও ঘটনার পরেই অভিযুক্ত বাবাকে গ্রেফতার (Arrested) করেছে পুলিশ।

পুলিশ সূত্রে জানা গিয়েছে, শনিবার দুপুর দেড়টা নাগাদ যাদবপুর থানায় এক ব্যক্তি ফোন করে জানান, এলাকার একটি বাড়ি থেকে এক কিশোরীকে ঠেলে ফেলে দেওয়া হয়েছে। খবর পেয়েই দ্রুত ঘটনাস্থলে পৌঁছয় পুলিশ (Police)। স্থানীয় বাসিন্দাদের সহায়তায় আহত কিশোরীকে এমআর বাঙুর হাসপাতালে নিয়ে যাওয়া হয়। বর্তমানে সেখানেই চিকিৎসা চলছে জখম কিশোরীর।

আরও পড়ুন: লিলুয়া শুট-আউট কাণ্ডে বিহার থেকে গ্রেফতার অপরাধী

এই ঘটনার পর কিশোরীর এক প্রতিবেশী যাদবপুর থানায় লিখিত অভিযোগ দায়ের করেন। লিখিত অভিযোগের ভিত্তিতে অভিযুক্ত বাবাকে গ্রেফতার করা হয়েছে। অভিযুক্তের বিরুদ্ধে খুনের চেষ্টার মামলা রুজু করেছে পুলিশ।

কিন্তু ঠিক কী কারণে এক বাবা নিজের সন্তানের উপর এমন নৃশংস আচরণ করলেন? এর নেপথ্যে কি রয়েছে কোনও বিশেষ কারণ? এইসব প্রশ্নের জানতে তদন্ত শুরু করেছে পুলিশ। পাশাপাশি জিজ্ঞাসাবাদ চলানো হচ্ছে ধৃত অভিযুক্তকে।